Nokkuð bar á þjófnaði á jólaskrauti úr görðum Akurnesinga í síðustu viku . Að sögn lögreglu var mörgu stolið , jólaseríum og jólaljósum ýmiss konar . Auk þess höfðu þjófarnir á brott með sér jólasvein og snjókarl ásamt gangstéttarhellum sem þeir voru festir niður með í garði einum . Lögreglumenn á eftirliti áttu leið framhjá íbúð í fjölbýlsihúsi í bænum um liðna helgi . Inn um glugga sáu þeir að íbúarnir höfðu fest upp mikið magn af útijólaljósum , þar á meðal stóð vel upplýstur snjókarl úti í glugga . Bönkuðu lögreglumennirnir upp á og fundu þar megnið af jólaljósunum og skrautinu sem stolið hafði verið undanfarna viku . Daginn eftir bönkuðu þjófarnir upp á hjá lögreglunni og skiluðu restinni . Jólasveinninn og snjókarlinn komust þar með aftur til síns heima .